มูดี้ส์ประกาศหั่นเครดิตดอยช์แบงก์ แนวโน้มมีเสถียรภาพ
มูดี้ส์ประกาศหั่นเครดิตดอยช์แบงก์ แนวโน้มมีเสถียรภาพ
24 พ.ค. 2559

มูดี้ส์ อินเวสเตอร์ส เซอร์วิส ได้ปรับลดอันดับความน่าเชื่อถือของดอยช์แบงก์ เอจี และบริษัทในเครือ เนื่องจากสถาบันการเงินของเยอรมนีรายนี้ยังต้องเผชิญกับความท้าทายที่เพิ่มสูงขึ้นในการดำเนินการเพื่อพลิกฟื้นผลประกอบการ
ทั้งนี้ มูดี้ส์ได้ปรับลดอันดับเครดิตเงินฝากระยะยาวของดอยช์แบงก์ลงสู่ระดับ A3 จาก A2 อันดับเครดิตหุ้นกู้ไม่มีหลักประกันและไม่ด้อยสิทธิลงสู่ Baa2 จากระดับ Baa1 ปรับลดฐานอันดับความน่าเชื่อถือสู่ระดับ ba1 จาก baa3 และการประเมินความเสี่ยงของคู่สัญญาลดลงสู่ A3(cr) จาก A2(cr) โดยแนวโน้มอันดับเครดิตมีเสถียรภาพ
การปรับลดอันดับครั้งนี้สะท้อนให้เห็นถึงความท้าทายต่างๆ ที่ดอยช์แบงก์เผชิญอยู่ในการดำเนินการเพื่อที่จะบรรลุแผนเชิงกลยุทธ์ของธนาคาร